CELEX: 62014TN0205
Language: et
Date: 2014-03-27 00:00:00
Title: Kohtuasi T-205/14: 27. märtsil 2014 esitatud hagi – Schroeder versus nõukogu ja komisjon

7.7.2014   
            
            
               ET
            
            
               Euroopa Liidu Teataja
            
            
               C 212/33
            
         27. märtsil 2014 esitatud hagi – Schroeder versus nõukogu ja komisjon
   (Kohtuasi T-205/14)
   2014/C 212/42
   Kohtumenetluse keel: saksa
   
      Pooled
   
   
      Hageja: I. Schroeder KG (GmbH & Co.) (Hamburg, Saksamaa) (esindaja: advokaat K. Landry)
   
      Kostjad: Euroopa Liidu Nõukogu ja Euroopa Komisjon
   
      Nõuded
   
   Hageja palub Üldkohtul:
   
               —
            
            
               mõista kostjatelt hageja kasuks välja 3 45  644 euro suurune kahju hüvitis, millele lisandub viivitusintress 8 % aastas alates otsuse kuulutamisest ja/või tuvastada, et hagejal on õigus nõuda kostjalt kahju hüvitamist;
            
         
               —
            
            
               mõista kohtukulud välja kostjatelt.
            
         
      Väited ja peamised argumendid
   
   Hageja nõuab kahjuhüvitist määruse (EÜ) nr 1355/2008 (1) kehtestamise eest, mis tunnistati Euroopa Kohtu 22. märtsi 2012. aasta otsusega kohtuasjas C-338/10: GLS kehtetuks.
   Hageja väidab, et siseriiklik toll maksis selle määruse alusel ebaõigelt kehtestatud dumpinguvastase tollimaksu küll tagasi. Talle tekkis aga sellest hoolimata kahju seetõttu, et ta oli likviidsuse kaotamise tulemusel sunnitud võtma turutingimustele vastava intressimääraga täiendavaid pangalaene. Seega nõuab ta pangalaenudelt makstud intresside ja nende madalamate intresside vahe hüvitamist, mida ta oleks pidanud maksma, kui dumpinguvastast tollimaksu ei oleks kehtestatud. Hageja väidab sellega seoses, et kostjad on määruse nr 1355/2008 kehtestamisega rikkunud piisavalt selgelt hoolsuskohustust ja hea halduse põhimõtet, mistõttu hagejale tekkis kahju, mida pole muul moel võimalik hüvitada, kuna asjaomases siseriiklikus õiguses ei ole imporditollimaksu osas ette nähtud, et vahesumma pealt arvestatakse maksehetkest intressi maksukohustuslase kasuks.
   
      (1)  Nõukogu 18. detsembri 2008. aasta määrus (EÜ) nr 1355/2008, millega kehtestatakse Hiina Rahvavabariigist pärinevate teatavatest tsitrusviljadest (mandariinidest jne) valmistatud toodete ja konservide impordi suhtes lõplik dumpinguvastane tollimaks ja nõutakse lõplikult sisse nende suhtes kehtestatud ajutine tollimaks (ELT L 350, lk 35).